April | 2011 | mnr.muller
Posted on April 11, 2011 by mnr.muller
My kantoor was gisteraand ’n baken van lig in die maanlose nag …vir motte
Posted on April 1, 2011 by mnr.muller
My kantoor was gisteraand ‘n ligtoring in die diepdonker nag vir die motte wat kerplaks-kaplaks teen die ruite vasgevlieg het, koppig, keer-op-keer opwaarts tot waar hulle uiteindelig deur dun skrefies lug kon inwring na die beloofde lamp.
My kantoor met blindings wat blindelings ratel in die ligte bries het oornag in ‘n krematorium ontaand.
Ten spyte daarvan, aanvanklik onbewus, sit ek oorgebuk intens my kop en kantel vrylik terwyl ek stiptelik, herhaaldelik, onverbiddelik deur artikels en hoofstukke flap, ewig soekend na ‘n verligte kruisverwysing wat by my woorde sal pas.
‘n Artikel ingebed in ander. Kennis is lig.
Waarlik, die motte se simposium lewer ‘n dawerende applous van vlerke wat klap, vol weerga vir die brommende buisligte se heldere insig.
(Later kom die onthou van hoe delikaat ‘n mot se vlerk werklik is.)
Filed under Rooiplein and tagged kennis, lig, motte, wetenskap |	5 Kommentaar
Konstruktivisme #1 - die ding van -ismes